**INFORMÁCIE A PRÍSTUP K OSOBNÝM ÚDAJOM V SÚVISLOSTI**

**S RIADENÍM ČINNOSTI KOMORY (IS Orgány SPPK)**

Od 25. mája 2018 je účinné Nariadenie Európskeho parlamentu a Rady (EÚ) z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „**GDPR**“). Spolu s GDPR nadobudol účinnosť aj zákon č. 18/2018 Z. z. o ochrane osobných údajov (ďalej len „**Zákon**“).

V súlade s GDPR a Zákonom by sme vám radi poskytli podrobné informácie o tom, prečo a na aké účely Vaše osobné údaje spracovávame, o právach, ktoré v súvislosti s ich spracovaním máte. V nasledujúcich bodoch Vám poskytneme informácie o spracovaní Vašich osobných údajov.

**Identifikačné a kontaktné údaje prevádzkovateľa:**

Názov: Slovenská poľnohospodárska a potravinárska komora

Sídlo: Záhradnícka 21, Bratislava 811 07

IČO: 31826253

e-mail: sekretariat@sppk.sk

1. **Účel spracúvania:** vedenie členstva v SPPK, voľby do orgánov SPPK, zverejňovanie členov volených orgánov SPPK, uplatňovanie oprávnených spoločných záujmov členov pri tvorbe hospodárskej a sociálnej politiky, podpora a ochrana podnikania členov v záujme rozvoja a zveľaďovanie poľnohospodárstva a potravinárstva v SR.
2. **Právny základ:** prihláška za člena SPPK, zákon č. 30/1992 Zb. o Slovenskej poľnohospodárskej a potravinárskej komore.
3. **Kategórie dotknutých osôb:** predseda, členovia predstavenstva, členovia dozornej rady, členovia SPPK – valné zhromaždenie, osoby, ktoré kandidujú vo voľbách do orgánov SPPK.
4. **Kategórie zhromažďovaných osobných údajov:** bežné osobné údaje (§ 2 Zákona, čl. 4 bod 1 Nariadenia EÚ GDPR).
5. **Príjemcovia alebo kategórie príjemcov:** osobné údaje môžu byť postúpené subjektom verejnej správy a štátnym orgánom v zmysle osobitných predpisov, napr. Úradu na ochranu osobných údajov SR a tretím stranám, ktoré sú zapojené do prebiehajúcich alebo potenciálnych súdnych, trestných alebo správnych konaní, alebo takým tretím stranám, ktoré nám pomáhajú presadzovať alebo brániť zákonné práva.
6. **Odovzdávanie osobných údajov do tretej krajiny alebo medzinárodnej organizácii:** prenos osobných údajov sa neuskutočňuje.
7. **Doba uchovávania osobných údajov:** 10 rokov.
8. **Práva dotknutej osoby**: dotknutá osoba má právo požadovať od prevádzkovateľa prístup k osobným údajom týkajúcim sa dotknutej osoby a práva na ich opravu alebo vymazanie alebo obmedzenie spracúvania, alebo práva namietať proti spracúvaniu, ako aj práva na prenosnosť údajov. Dotknutá osoba má právo podať návrh na začatie konania podľa § 100 a nasl. Zákona.
9. **Odvolanie súhlasu:** V tomto prípade spracúvame Vaše osobné údaje na základe prihlášky za člena SPPK a zákona č. 30/1992 Zb. o Slovenskej poľnohospodárskej a potravinárskej komore.
10. **Automatizované individuálne rozhodovanie:** osobné údaje nebudú použité na automatizované individuálne rozhodovanie.